জানা গেছে, ত্রিশাল উপজেলার ধানীখোলা ইউনিয়নে ৩৭টি, রামপুর ইউনিয়নে ১৫টি, কাঠাল ইউনিয়নে ৯টি এবং কানিহারি ইউনিয়নে ৩টি এতিমখানা মাদ্রাসা ও লিল্লাহ বোডিং এর নামে প্রকল্প বরাদ্ধ দেওয়া হয়েছে। এর মধ্যে সরেজমিনে গিয়ে জানা গেছে প্রকল্পের তালিকা নাম অনুযায়ি অধিকাংশ প্রতিষ্ঠানের কোন হদিস নেই। প্রকল্পে অন্তর্ভুক্ত যে কয়টি প্রতিষ্ঠান খোজে পাওয়া গেছে তার কোনটিতেই দেওয়া হয়নি বরাদ্ধকৃত চাউল বা অর্থ। ধানীখোলা ইউনিয়নে ১১ নং প্রকল্পে হাপানিয়া গইসাপাড়া নূরানীয়া এতিমখানা লিল্লাহ বোডিং এর মুহ্তামিম মাওলানা নূরুল্লা তাদের প্রতিষ্ঠানের নামে বরাদ্ধকৃত অনুদান ৩ মেট্রিকটন চাউল না পাওয়ায় হতভাগ হয়ে যান।